CELEX: 32020R2178
Language: lt
Date: 2020-12-15 00:00:00
Title: Komisijos įgyvendinimo reglamentas (ES) 2020/2178 2020 m. gruodžio 15 d. kuriuo ištaisomas Įgyvendinimo reglamentas (ES) 2020/1433, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo „Pouligny-Saint-Pierre“ (SKVN) specifikacijos pakeitimas

2020 12 22   
               
               
                  LT
               
               
                  Europos Sąjungos oficialusis leidinys
               
               
                  L 433/31
               
            
         KOMISIJOS ĮGYVENDINIMO REGLAMENTAS (ES) 2020/2178
         2020 m. gruodžio 15 d.
         kuriuo ištaisomas Įgyvendinimo reglamentas (ES) 2020/1433, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo „Pouligny-Saint-Pierre“ (SKVN) specifikacijos pakeitimas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:
         
                     (1)
                  
                  
                     2020 m. spalio 5 d. Komisija pagal Reglamento (ES) Nr. 1151/2012 52 straipsnio 2 dalį priėmė Įgyvendinimo reglamentą (ES) 2020/1433 (2), kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo „Pouligny-Saint-Pierre“ (SKVN) specifikacijos pakeitimas. Įsivėlus klaidai į Reglamentą (ES) 2020/1433 nebuvo įtraukta nuoroda į pereinamąjį laikotarpį, kurį pagal Reglamento (ES) Nr. 1151/2012 15 straipsnio 4 dalį Prancūzija suteikė tam tikriems veiklos vykdytojams;
                  
               
                     (2)
                  
                  
                     2018 m. gruodžio 20 d. raštu Prancūzijos institucijos pranešė Komisijai, kad, remdamosi Reglamento (ES) Nr. 1151/2012 15 straipsnio 4 dalimi, Prancūzijoje įsisteigusiems ir to straipsnio sąlygas atitinkantiems 8 veiklos vykdytojams 2018 m. lapkričio 22 d. nutarimu dėl saugomos kilmės vietos nuorodos „Pouligny-Saint-Pierre“ specifikacijos pakeitimo, paskelbtu 2018 m. gruodžio 8 d. Prancūzijos Respublikos oficialiajame leidinyje, iki 2025 m. birželio 30 d. suteikė pereinamąjį laikotarpį;
                  
               
                     (3)
                  
                  
                     per nacionalinę prieštaravimo procedūrą buvo gauti 8 prieštaravimo pareiškimai, visi jie buvo susiję su pieno gamybos sąlygomis, konkrečiai, kad nėra įmanoma laikytis specifikacijoje nustatytų pašarų iš geografinės vietovės kiekio sąlygų: „Geografinėje vietovėje gauti pašarai (pašariniai augalai ir pašarų papildai) sudaro mažiausiai 75 proc. viso bandos raciono per metus.“ Šie veiklos vykdytojai teisėtai nuolat prekiavo „Pouligny-Saint-Pierre“ ne trumpiau kaip 5 metus prieš pateikiant paraišką ir atitinka Reglamento (ES) Nr. 1151/2012 15 straipsnio 4 dalies reikalavimus. Todėl jiems buvo suteiktas pereinamasis laikotarpis, kuris baigiasi 2025 m. birželio 30 d., ir dabar jį turi patvirtinti Komisija;
                  
               
                     (4)
                  
                  
                     susiję veiklos vykdytojai: Earl de Vesche (SIRET Nr. 50317689300017), Ferme des Ages (SIRET Nr. 19360598700026), Gaec de Villiers (SIRET Nr. 41293309500017), Jean Barrois (SIRET Nr. 33452601900016), Earl des Grands vents (SIRET Nr. 52325005800014), Earl du Start Chiebe (SIRET Nr. 50979878100019), Gaec de la Custière (SIRET Nr. 31928251300013), Gaec des Chinets (SIRET Nr. 35328804600017);
                  
               
                     (5)
                  
                  
                     todėl Įgyvendinimo reglamentas (ES) 2020/1433 turėtų būti atitinkamai ištaisytas,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamentas (ES) 2020/1433 papildomas šiuo straipsniu:
            
               
                  „1a straipsnis
                  Pagal 1 straipsnį suteiktai apsaugai taikomas pereinamasis laikotarpis, kurį Prancūzija, remdamasi Reglamento (ES) Nr. 1151/2012 15 straipsnio 4 dalimi, to straipsnio sąlygas atitinkantiems veiklos vykdytojams suteikė 2018 m. lapkričio 22 d. nutarimu dėl saugomos kilmės vietos nuorodos „Pouligny-St-Pierre“ specifikacijos pakeitimo, paskelbtu 2018 m. gruodžio 8 d. Prancūzijos Respublikos oficialiajame leidinyje.“
               
            
         
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. gruodžio 15 d.
            
               
                  Komisijos vardu
               
               
                  Pirmininkės pavedimu
               
               Janusz WOJCIECHOWSKI
               
                  Komisijos narys
               
            
         
         
            (1)  OL L 343, 2012 12 14, p. 1.
         
            (2)  2020 m. spalio 5 d. Komisijos įgyvendinimo reglamentas (ES) 2020/1433, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo „Pouligny-Saint-Pierre“ (SKVN) pakeitimas (OL L 331, 2020 10 12, p. 19).